******

******

***Din conținutul acestui număr*:**

**Anul 2022 – numărul 15**

**11 – 15 aprilie**

[Repere din agenda publică a conducerii Instituţiei Prefectului - Judeţul Hunedoara în perioada 11 – 15 aprilie 2022 3](#_Toc101174460)

[Selecție de Acte normative apărute în Monitorul Oficial al României în perioada 11 – 15 aprilie, 2022 4](#_Toc101174461)

[Comunicate de presă ale Guvernului României 5](#_Toc101174462)

[Întrevederea premierului Nicolae-Ionel Ciucă cu o delegație a Congresului SUA 5](#_Toc101174463)

[Tinerii sunt așteptați să se înscrie pentru Programul oficial de Internship al Guvernului României - ediția a IX-a, 2022 6](#_Toc101174464)

[Prim-ministrul Nicolae-Ionel Ciucă, discuții cu Adina Vălean, comisar european pentru transporturi 6](#_Toc101174465)

[Întrevederea premierului Nicolae-Ionel Ciucă cu Tilman Moritz Kuban, membru al Parlamentului German, Katja Christina Plate, Director al Fundației Konrad Adenauer pentru România și Republica Moldova, și Dr. Peer Gebauer, ambasadorul Republicii Federale Germania în România 7](#_Toc101174466)

[Întrevederea dintre prim-ministrul Nicolae-Ionel Ciucă și comisarul european pentru mediu, oceane și pescuit, Virginijus Sinkevičius 7](#_Toc101174467)

[Întâmpinarea de către premierul Nicolae-Ionel Ciucă a prim-ministrului Regatului Belgiei, Alexander De Croo 8](#_Toc101174468)

[Premierul Nicolae-Ionel Ciucă: Fondurile europene și facilitățile oferte de Grupul Băncii Mondiale reprezintă un sprijin important pentru a accesa resursele de dezvoltare 8](#_Toc101174469)

[Premierul Nicolae-Ionel Ciucă, întâlnire cu reprezentantele Confederației Naționale pentru Antreprenoriat Feminin 9](#_Toc101174470)

[Întrevederea premierului Nicolae-Ionel Ciucă cu o delegație de congressmani condusă de Mike Quigley 10](#_Toc101174471)

[Vizita premierului Nicolae-Ionel Ciucă la societatea Yazaki România SRL Brăila 10](#_Toc101174472)

[Vizita prim-ministrului Nicolae-Ionel Ciucă la societatea GreenGroup 11](#_Toc101174473)

[Informaţie Europeană 12](#_Toc101174474)

[NOUTĂȚI – Informații UTILE 12](#_Toc101174476)

[Undă verde din partea reprezentanților permanenți ai UE pentru crearea unor obligațiuni verzi europene 12](#_Toc101174477)

[Executivul a aprobat Ordonanța de Urgență care prevede ajustarea valorilor din contractele de investiții publice 13](#_Toc101174478)

[România a trimis Comisiei Europene propunerea actualizată de Acord de Parteneriat 2021-2027 13](#_Toc101174479)

[Legea prin care se vor acorda facilități fiscale pentru persoanele ce lucrează în domeniile agricultură și industrie alimentară, adoptată de Parlamentul României 14](#_Toc101174480)

[POCU: Instrucțiune privind respectarea criteriilor de acordare a ajutorului de minimis în cadrul proiectelor pentru înființarea de întreprinderi sociale în mediul rural 15](#_Toc101174481)

[POCU: Instrucțiune privind respectarea criteriilor de acordare a ajutorului de minimis în cadrul proiectelor „Innotech Student” 15](#_Toc101174482)

[POCU: Instrucțiune privind respectarea criteriilor de acordare a ajutorului de minimis în cadrul proiectelor „VIITOR PENTRU TINERII NEETs II” 15](#_Toc101174483)

[POCU: Instrucțiune privind respectarea criteriilor de acordare a ajutorului de minimis în cadrul proiectelor „VIITOR PENTRU TINERII NEETs I” 15](#_Toc101174484)

[POCU: Instrucțiune privind respectarea criteriilor de acordare a ajutorului de minimis în cadrul proiectelor destinate implementării SDL în comunitățile cu o populație de până la 20.000 locuitori 16](#_Toc101174485)

[POCU: Instrucțiune privind respectarea criteriilor de acordare a ajutorului de minimis în cadrul proiectelor destinate implementării SDL în orașe/municipii cu o populație de peste 20.000 locuitori 16](#_Toc101174486)

[Măsurile economice și sociale propuse de Coaliția de guvernare prin pachetul „Sprijin pentru România” 16](#_Toc101174487)

[Instrucțiune destinată beneficiarilor proiectelor finanțate prin POIM – AP 9,10, OS 10.1 17](#_Toc101174488)

[Noi modificări la schema de ajutor de minimis dedicată sectorului cultural independent 17](#_Toc101174489)

[Consultări publice 19](#_Toc101174490)

[Oportunitățile de finanțare prin POR Vest 2021-2027 în domeniile turismului și culturii 19](#_Toc101174491)

[HG 807/2014: Sunt propuse mai multe domenii eligibile pentru investițiile mai mari de 1 milion de euro! O primă variantă a grilei de punctaj, în consultare publică 21](#_Toc101174492)

[APELURI – Finanțări 21](#_Toc101174493)

[Programul Național Apicol 2020-2022 a fost aprobat! Noi măsuri simplificate de accesare a finanțării 21](#_Toc101174494)

[Un nou apel a fost lansat în cadrul programului „SMEs Growth”, finanțat cu fonduri norvegiene! 22](#_Toc101174495)

[4,65 milioane euro pentru îmbunătățirea accesului la finanțare pentru antreprenorii care își desfășoară activitatea în comunitățile de romi 23](#_Toc101174496)

[Primul apel din cadrul Programului Interreg Europe! ONG-urile, instituțiile publice și organismele de drept public pot aplica pentru finanțare 24](#_Toc101174497)

[Din actualitatea europeană 24](#_Toc101174498)

[Jurnalism european: jurnaliștii aspiranți sunt invitați să își depună candidatura pentru un program de formare 24](#_Toc101174499)

[Ocuparea forței de muncă și inovarea socială: 4,65 milioane EUR pentru sprijinirea antreprenoriatului și a creării de locuri de muncă în comunitățile de romi 25](#_Toc101174500)

[#Ucraina 26](#_Toc101174501)

[Bugetul UE pentru 2023: „finanțare semnificativă” necesară pentru abordarea consecințelor războiului din Ucraina 26](#_Toc101174502)

Repere din agenda publică a conducerii Instituţiei Prefectului - Judeţul Hunedoara   
în perioada 11 – 15 aprilie 2022

Facem cunoscute publicului următoarele acțiuni din agenda publică a domnului Călin Petru MARIAN, prefectul județului Hunedoara și a subprefecților SZÉLL Lőrincz și Gheorghe-Bogdan URDEA:

| *Eveniment* | ***Data*** |
| --- | --- |
| *Întâlnire operativă cu şefii şi coordonatorii structurilor de specialitate din Instituţia Prefectului - judeţul Hunedoara.* | ***11 aprilie*** |
| *Întâlnire de lucru cu reprezentanții IPJ Hunedoara, ISU Hunedoara, IJJ Hunedoara, DSP Hunedoara.* | ***11 aprilie*** |
| *Participare la programul artistic al comunității rome, dedicat Zilei Internaționale a Romilor.* | ***11 aprilie*** |
| *Participare la emisiunea „În lumina adevărului”, transmisă de televiziunea „Info HD”.* | ***12 aprilie*** |
| *Întâlnire de lucru cu reprezentanți ai Agenției de Protecția Mediului, Comisariatului Județean Hunedoara al Gărzii Naționale de Mediu, Consiliului Județean Hunedoara, Asociației de Dezvoltare Intercomunitară „Sistemul Integrat de Gestionare a Deșeurilor”, Primăriei Deva și ai „SUPERCOM” S.A.* | ***12 aprilie*** |
| *Vizită de lucru în comunele Boșorod și Bretea Română.* | ***12 aprilie*** |
| *Întâlnire de lucru cu președintele Federației Phralipe de Integrare Europeană.* | ***13 aprilie*** |
| *Participare la ședința Colegiului Prefectural Hunedoara.* | ***14 aprilie*** |
| *Participare la deschiderea evenimentulu„BURSA LOCURILOR DE MUNCĂ” organizată la Orăștie de Agenţia Judeţeană pentru Ocuparea Forţei de Muncă Hunedoara.* | ***14 aprilie*** |
| *Deplasare la București la Ministerul Afacerilor Interne* | ***14 aprilie*** |
| *Participare la dezbaterea „Starea economică și socială a ruralului românesc după 15 ani de la aderarea la Uniunea Europeană”, organizată de Consorțiul academic și universitar pentru dezvoltare durabilă „General Berthelot – Hațeg”.* | ***15 aprilie*** |

Cancelaria Prefectului

🏵🏵🏵

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României   
în perioada 11 – 15 aprilie, 2022

**M. Of. nr. 353 / 11 aprilie 2022**

* **33 - Senatul României** - Hotărâre referitoare la propunerea de Directivă a Consiliului de stabilire a dispozițiilor detaliate de exercitare a dreptului de a vota și de a candida la alegerile pentru Parlamentul European de către cetățenii Uniunii care își au reședința într-un stat membru și care nu sunt resortisanți ai acestuia (reformare) - COM(2021) 732 final“

**M. Of. nr. 354 / 11 aprilie 2022**

* **230 - Autoritatea Națională de Reglementare pentru Serviciile Comunitare de Utilități Publice** - Ordin privind aprobarea Metodologiei de ajustare tarifară a prețurilor/tarifelor pentru serviciile publice de alimentare cu apă și de canalizare, pe baza strategiei de tarifare aferente planului de afaceri
* **231 - Autoritatea Națională de Reglementare pentru Serviciile Comunitare de Utilități Publice** - Ordin privind aprobarea Metodologiei de evaluare a modului de implementare a strategiilor de tarifare elaborate în conformitate cu Metodologia de analiză cost-beneficiu pentru investițiile în infrastructura de apă, aprobată prin Hotărârea Guvernului nr. 677/2017

**M. Of. nr. 355 / 11 aprilie 2022**

* **42 - Guvernul României** - Ordonanță de urgență pentru modificarea și completarea Ordonanței de urgență a Guvernului nr. 27/2022 privind măsurile aplicabile clienților finali din piața de energie electrică și gaze naturale în perioada 1 aprilie 2022-31 martie 2023, precum și pentru modificarea și completarea unor acte normative din domeniul energiei

**M. Of. nr. 359 / 12 aprilie 2022**

* **440 - Guvernul României -** Hotărâre pentru aprobarea Strategiei naționale privind incluziunea socială și reducerea sărăciei pentru perioada 2022-2027
* **930** - **Ministerul Finanțelor**- Ordin privind modificarea Ordinului ministrului finanțelor publice nr. 1.801/2020 pentru aprobarea componenței, a modelelor și a normelor metodologice de elaborare a rapoartelor privind situațiile financiare, a rapoartelor privind notele la situațiile financiare și alte rapoarte/anexe trimestriale și anuale generate din sistemul național de raportare - Forexebug

**M. Of. nr. 360 / 12 aprilie 2022**

* **1137 - Ministerul Sănătății -** Ordin privind abrogarea Ordinului ministrului sănătății nr. 436/2020 pentru aprobarea Protocolului specific privind managementul în caz de deces al pacienților infectați cu noul coronavirus (SARS-CoV-2)

**M. Of. nr. 363 / 12 aprilie 2022**

* **81 - Parlamentul României -**  Lege privind practicile comerciale neloiale dintre întreprinderi în cadrul lanțului de aprovizionare agricol și alimentar
* **474 - Guvernul României** - Hotărâre pentru modificarea și completarea Normelor metodologice de aplicare a prevederilor Ordonanței Guvernului nr. 129/2000 privind formarea profesională a adulților, aprobate prin Hotărârea Guvernului nr. 522/2003

**M. Of. nr. 365 / 13 aprilie 2022**

* **473 - Guvernul României -**  Hotărâre privind modificarea anexei nr. 1 la Hotărârea Guvernului nr. 906/2020 pentru punerea în aplicare a unor prevederi ale Ordonanței de urgență a Guvernului nr. 57/2019 privind Codul administrativ

**M. Of. nr. 366 / 13 aprilie 2022**

* **86 - Parlamentul României-**  Lege pentru completarea Legii nr. 98/2016 privind achizițiile publice și pentru modificarea și completarea Legii nr. 99/2016 privind achizițiile sectoriale
* **955** - **Ministerul Finanțelor** - Ordin privind aprobarea Procedurii de implementare și a schemei de ajutor de stat asociate Programului IMM PROD

**M. Of. nr. 368 / 14 aprilie 2022**

* **467 - Guvernul României**- Hotărâre pentru aprobarea Metodologiei de elaborare și execuție a programelor bugetare

**M. Of. nr. 373/ 14 aprilie 2022**

* **44** - **Guvernul României**- Ordonanță de urgență privind stabilirea unor măsuri în cadrul sistemului de sănătate, precum și pentru interpretarea, modificarea și completarea unor acte normative

**M. Of. nr. 375/ 15 aprilie 2022**

* **490** - **Guvernul României**- Hotărâre pentru aprobarea Strategiei naționale privind drepturile persoanelor cu dizabilități „O Românie echitabilă“ 2022-2027

**M. Of. nr. 377/ 15 aprilie 2022**

* **47** - **Guvernul României**- Ordonanță de urgență privind ajustarea prețurilor contractelor de achiziție publică/contractelor sectoriale/ contractelor de concesiune/acordurilor-cadru

Descărcați  ADOBE READER - <http://get.adobe.com/reader/>

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă ale Guvernului României

Întrevederea premierului Nicolae-Ionel Ciucă cu o delegație a Congresului SUA

Prim-ministrul Nicolae-Ionel Ciucă a avut o întrevedere cu delegația congresman-ilor SUA condusă de liderul minorității republicane din Congres, Kevin McCarthy.

Discuțiile au avut în vedere situația generată de agresiunea militară din Ucraina,  gestionarea fluxului de refugiați în contextul crizei umanitare, precum și efectele asupra regiunii.

Prim-ministrul Nicolae-Ionel Ciucă a menționat că România a oferit sprijin cetățenilor ucraineni refugiați în țara noastră, precum și autorităților ucrainene, prin implicarea și coordonarea eforturilor societății cu cele ale instituțiilor statului. Guvernul a pregătit a două etapă de răspuns la criza refugiaților, respectiv integrarea lor socială, prin asigurarea dreptului la muncă cetățenilor ucraineni care rămân în România și a dreptului la educație pentru copiii și tinerii din Ucraina.

De asemenea, premierul a prezentat perspectivele Guvernului și importanța creșterii prezenței americane în Estul Europei și în România pentru întărirea posturii de apărare și descurajare în țara noastră, în perspectiva Summit-ului NATO de la Madrid.

Tema legată de resursele energetice actuale, precum și de perspectiva asigurării independenței energetice a României a fost abordată în cadrul discuției. În acest context, premierul a subliniat importanța colaborării bilaterale pentru construirea grupurilor 3 și 4 ale Centralei Nucleare de la Cernavodă și transferul tehnologic de SMR-reactoare mici modulare.

Reprezentanții Congresului SUA au mulțumit României pentru modul exemplar în care a reușit să se mobilizeze pentru a gestiona fluxurile de refugiați - la nivel instituțional, al societății civile și al cetățenilor.

Șeful delegației americane, congressman-ul Kevin McCarthy, a dat asigurări că revine la Washington pregătit pentru a susține sprijinul american urgent pentru România la toate nivelurile solicitate: transferul tehnologic american la nivelul SMR-urilor, soluția de finanțare pentru reactoarele nucleare de la Cernavodă și celelalte programe, care iau în considerare cunoașterea în domeniul nuclear și existența forței de muncă specializată, dar și perspectiva dezvoltării tehnologiei și utilizării la nivelul întregii Europe.

De asemenea, vor fi adăugate elementele de sprijin pentru întărirea flancului Estic, livrările la timp de echipamente și aprobarea transferurilor tehnologice în materie care vor fi solicitate de către partea română.

\*

Tinerii sunt așteptați să se înscrie pentru Programul oficial de Internship al Guvernului României - ediția a IX-a, 2022

Guvernul României dă startul înscrierilor pentru Programul oficial de Internship, ediția a IX-a, care se va desfășura în perioada 11 iulie - 9 septembrie 2022 și în cadrul căruia 150 de studenți și absolvenți ai formelor de învățământ din România și din străinătate vor putea să se familiarizeze cu specificul activității guvernamentale în cele mai importante instituții ale administrației publice centrale.

”Vă așteptăm în Programul de Internship al Guvernului să investiți  entuziasmul, creativitatea și elanul dumneavoastră tineresc în modelarea viitorului României. Veniți cu ceea ce vă doriți de la România de mâine, cu idei bune, ieșite din tipare, veniți cu dorința de mai bine pentru toți românii! Să construim o Românie în care tinerii să-și dorească să rămână. Vă aștept la Palatul Victoria!”, transmite premierul Nicolae-Ionel Ciucă.

Înscrierile au loc în perioada 11 aprilie - 10 mai 2022,  pe platforma [***www.internship.gov.ro***](http://www.internship.gov.ro/), unde fiecare tânăr care aplică trebuie să-și creeze un profil de candidat în cadrul programului, urmând ca o comisie să analizeze dosarele și să organizeze interviuri în baza cărora se va face selecția celor care vor deveni interni.

Condițiile de participare sunt următoarele:

•vârsta de 16 ani împlinită, dar nu mai mult de 27 de ani;  
•cetățenie română;  
•capacitate deplină de exercițiu;  
•cunoașterea limbii română, scris și vorbit;  
•cunoașterea a cel puțin unei limbi străine de circulație internațională;  
•cunoștințe în domeniul IT;  
•aplicantul nu este activ pe piața muncii;  
•aplicantul nu a absolvit anterior Programul Oficial de Internship al Guvernului României;  
•aplicantul îndeplinește condițiile generale prevăzute de Legea nr. 176/2018 privind internshipul, cu modificările și completările ulterioare.

Candidaturile vor fi evaluate în perioada 11 mai - 10 iunie, iar rezultatele vor fi anunțate luni, 13 iunie, pe site-ul Secretariatului General al Guvernului.

Pe perioada Programului de Internship, internii vor beneficia de o indemnizație lunară echivalentă salariului minim pe economie, iar la final vor primi de la Secretariatul General al Guvernului un certificat care atestă stagiul de practică.

Din 2013, când a avut loc prima ediție, în Programul de Internship al Guvernului României s-au implicat peste 75 de ministere, autorități și agenții guvernamentale, aproximativ 1500 de tineri și au fost desfășurate peste 300 de evenimente la care stagiarii au participat.

\*

Prim-ministrul Nicolae-Ionel Ciucă, discuții cu Adina Vălean, comisar european pentru transporturi

Prim-ministrul Nicolae-Ionel Ciucă s-a întâlnit, astăzi, 11 aprilie, la Palatul Victoria, cu Adina Vălean, comisarul european pentru transporturi. Pe agendă s-au aflat dezvoltarea infrastructurii de transport din România, respectiv impactul crizei din Ucraina.

Cei doi oficiali au trecut succint în revistă măsurile europene în sectorul transporturilor pe fondul actualei crize, iar premierul României a evidențiat sprijinul solidar și consistent al autorităților și al societății civile în asigurarea cu operativitate a serviciilor gratuite de transport în ajutorul refugiaților. Comisarul european Vălean a arătat că toate eforturile României sunt remarcate și apreciate la Bruxelles.

Cei doi oficiali au agreat o cooperare strânsă pentru facilitarea transportului de mărfuri din Ucraina și Republica Moldova prin utilizarea infrastructurii rutiere, feroviare și portuare a pentru a fi realizate exporturile de cereale din Ucraina, conform contractelor existente, dată fiind importanța acestora inclusiv din perspectiva securității alimentare a unor state terțe, precum cele din Africa.

În cadrul schimbului de opinii a fost subliniată importanța consolidării infrastructurii de transporturi în caz de criză majoră, având în vedere contribuția semnificativă a acestui sector la o redresare accelerată a economiei.

Prim-ministrul Nicolae-Ionel Ciucă a reafirmat angajamentul ferm al Guvernului privind investițiile în dezvoltarea infrastructurii naționale de transport. A exprimat aprecieri pentru inițiativa lansată de comisarul Vălean privind constituirea unui grup de lucru dedicat identificării de soluții pentru creșterea absorbției fondurilor europene de către România în ceea ce privește proiectele de infrastructură de transport.

Premierul Ciucă a arătat că circumstanțele actuale necesită o mai mare flexibilitate în aplicare unor reguli care pot afecta transportatorii. Referindu-se la implicațiile pachetului legislativ european Fit for 55 asupra domeniului transporturilor, prim-ministrul României a subliniat că atingerea obiectivelor de decarbonare în sectorul transporturilor este o sarcină tot mai complexă într-un sector afectat de multiple crize și care ar trebui să poată crește pentru a avea capacitatea de finanțare a tranziției ecologice.

\*

Întrevederea premierului Nicolae-Ionel Ciucă cu Tilman Moritz Kuban, membru al Parlamentului German, Katja Christina Plate, Director al Fundației Konrad Adenauer pentru România și Republica Moldova, și Dr. Peer Gebauer, ambasadorul Republicii Federale Germania în România

Prim-ministrul Nicolae-Ionel Ciucă i-a primit astăzi, la Palatul Victoria, pe Tilman Kuban, membru al Parlamentului Federal German, Katja Christina Plate, directorul Fundației Konrad Adenauer pentru România și Republica Moldova, Gebauer Peer Olav, ambasadorul Republicii Federale Germania în România.

Cooperarea economică bilaterală, stimularea investițiilor germane în România și gestionarea impactului agresiunii militare din Ucraina au fost subiectele aflate pe agenda întrevederii.

”Guvernul încurajează companiile străine, inclusiv pe cele germane să investească în România. Un punct central al pachetului ”Sprijin pentru România”, lansat aseară, îl reprezintă sprijinirea investițiilor naționale și străine, motor al creșterii economice”, a afirmat premierul.

Șeful Executivului a menționat obiectivul României de asigurare a independenței energetice, prin susținerea de investiții și promovarea energiei din surse alternative.

În acest context, prim-ministrul a apreciat relația bilaterală, îndeosebi în plan economic, având în vedere faptul că Germania este cel mai important partener comercial al României și unul dintre principalii investitori în economia românească.

La rândul său, consilierul de stat în cadrul Cancelariei Prim-ministrului Mara Mareș a apreciat cooperarea politică bilaterală și la nivel european, precum și relația excelentă și constructivă dintre reprezentanții României și Germaniei atât în nivel bilateral, cât și în cadrele multilaterale din care ambele state fac parte.

Reprezentantul delegației germane, Tilman Kuban, a felicitat autoritățile române pentru implicarea în gestionarea crizei umanitare și pentru asistența oferită refugiaților cetățenilor și a dat asigurări că Germania va rămâne implicată în apărarea flancului de est.

Cele două părți au apreciat, de asemenea, unitatea și coeziunea de care partenerii euro-atlantici dau dovadă, precum și rolul României în consolidarea posturii aliate în regiune.

\*

Întrevederea dintre prim-ministrul Nicolae-Ionel Ciucă și comisarul european pentru mediu, oceane și pescuit, Virginijus Sinkevičius

Prim-ministrul Nicolae-Ionel Ciucă s-a întâlnit, astăzi, 12 aprilie, la Palatul Victoria, cu comisarul european pentru mediu, oceane și pescuit, Virginijus Sinkevičius.

Schimbul de opinii a evidențiat necesitatea ca protecția mediului să se mențină în atenție permanentă la nivelul Guvernului, printr-o abordare integrată, nefiind doar apanajul specific al ministerului cu atribuții directe în domeniu.

Cei doi oficiali au convenit să continue cooperarea strânsă, astfel încât să fie asigurat un progres durabil în gestionarea dosarelor de mediu. A fost recunoscută nevoia unui progres rapid în implementarea de către România a măsurilor adecvate pentru creșterea calității aerului, închiderea depozitelor neconforme de deșeuri și a instrumentelor de combatere a tăierilor ilegale de arbori.

Prim-ministrul Nicolae Ciucă a subliniat angajamentul direct, personal, și al echipei guvernamentale, pentru implementarea corespunzătoare a legislației europene de mediu și implicarea pro-activă în soluționarea procedurilor de infringement în curs.

Premierul României a confirmat că în plan național există o viziune integrată privind protecția mediului, însă este necesar ca deciziile concrete să țină cont și de context. A exemplificat cu faptul că “înverzirea” sectorului energetic trebuie să ia în considerare actuala criză. A reamintit importanța deosebită pe care România o acordă energiei nucleare și gazelor naturale ca surse de energie de tranziție.

Șeful Guvernului a subliniat rolul educației și al tinerilor în susținerea eforturilor legate de tranziția ecologică și de protecția mediului.

\*

Întâmpinarea de către premierul Nicolae-Ionel Ciucă a prim-ministrului Regatului Belgiei, Alexander De Croo

Prim-ministrul Nicolae-Ionel Ciucă s-a întâlnit, la Palatul Victoria, cu prim-ministrul Regatului Belgiei, Alexander De Croo.

Cei doi premieri au analizat, în cadrul unui mic dejun de lucru, situația de securitate din regiune și impactul generat de agresiunea militară rusă din Ucraina.

Premierul român a evidențiat solidaritatea statelor membre UE și la nivelul aliaților NATO, subliniind nevoia de a întări Flancul Estic al Alianței Nord-Atlantice. În acest sens, prim-ministrul Nicolae-Ionel Ciucă a transmis mulțumiri omologului belgian pentru decizia de a contribui cu trupe la întărirea apărării aliate în România, ceea ce transmite dovada clară a solidarității între aliați.

Șeful Executivului român a menționat efortul autorităților române, alături de societatea civilă, de a gestiona fluxul celor peste 700.000 de refugiați din Ucraina, un exemplu de gestionare a unei situații complexe, la granițele externe ale Uniunii Europene.

“Am demonstrat că acționăm responsabil în protejarea frontierelor externe ale UE și în gestionarea unor fluxuri mari de refugiați. Românii au arătat solidaritate, empatie și determinare în sprijinirea cetățenilor ucraineni afectați de război”, a declarat premierul Nicolae-Ionel Ciucă. Acesta a subliniat preocupările Republicii Moldova și necesitatea unui sprijin financiar european susținut, care să permită gestionarea crizei refugiaților ucraineni precum și a efectelor economice generate de conflictul din regiune.

Din perspectivă europeană, nevoia de a consolida independența energetică și de a gestiona impactul economic generat de agresiunea militară rusă asupra Ucrainei va necesita întărirea cooperării între statele membre, pentru a proteja cetățenii și mediul de afaceri. În context, cei doi premieri au agreat avansarea cooperării bilaterale în sectorul energetic, cu accent pe nuclear și regenerabile. Aceste obiective se adaugă celui de cooperare româno-belgiană în domeniul microelectronicii.

Premierii român și belgian au apreciat solidaritatea europeană și rolul UE in găsirea de soluții pentru ieșirea din criză.  Premierul Ciucă a reamintit obiectivul României de a adera la Schengen, ca formă de cooperarea europeană aprofundată.

În cadrul dialogului, a fost apreciat rolul important al comunității de români din Belgia, precum și cel al întreprinzătorilor belgieni din România.

\*

Premierul Nicolae-Ionel Ciucă: Fondurile europene și facilitățile oferte de Grupul Băncii Mondiale reprezintă un sprijin important pentru a accesa resursele de dezvoltare

Prim-ministrul Nicolae-Ionel Ciucă s-a întâlnit, la Palatul Victoria, cu președintele Grupului Băncii Mondiale, David Malpass. Cu acest prilej, au fost remarcate progresele înregistrate de România în cei 30 de ani de implementare a programelor de dezvoltare cu Banca Mondială, care au contribuit la consolidarea dezvoltării țării noastre în contextul aprofundării integrării euro-atlantice.

Premierul român a prezentat viziunea Guvernului privind abordarea integrată a investițiilor realizate cu bani europeni și din bugetul național, alături de alte instrumente financiare internaționale.

“Sunt încrezător că fondurile europene și facilitățile oferte de Grupul Băncii Mondiale reprezintă un sprijin important pentru a accesa resursele de dezvoltare necesare. Avem cel mai mare buget de investiții alocat în ultimii 30 de ani și dorim să contribuim prin stabilitatea noastră, la stabilitatea din regiunea noastră. Am lansat programul Sprijin pentru România, alocând pentru investiții 60 la sută din cele 17,3 miliarde lei”, a declarat prim-ministrul Nicolae-Ionel Ciucă.

În cadrul dialogului, a fost apreciată funcționarea sistemului monetar și stabilitatea cursului de schimb din România, fiind evidențiată și creșterea cu 25 la sută a bugetului apărării, până la 2,5 la sută din PIB.

Rolul dezvoltării economice rămâne determinant în consolidarea eforturilor de modernizare, fiind remarcată importanța finalizării  drumurilor și a altor proiecte de infrastructură mare.

În privința gestionării efectelor generate de agresiunea militară rusă din Ucraina, premierul a prezentat efortul autorităților privind sprijinul acordat celor peste 740.000 de refugiați care au intrat în România de la începutul conflictului. Accesul la servicii sociale, în coordonare cu partenerii europeni și internaționali, alături de societatea civilă, precum și solidaritatea manifestată de români au fost remarcate în cadrul dialogului.

Prim-ministrul a evidențiat situația Republicii Moldova, afectată de gestionarea fluxului de refugiați, care are nevoie de sprijin pentru echilibrarea bugetară și derularea exporturilor pe piața europeană.

Șeful Executivului a oferit detalii privind suportul acordat de Guvernul României pentru tranzitul de mărfuri, pentru facilitarea exporturilor din Ucraina, pentru a menține lanțurile de aprovizionare. În acest sens, Guvernul aprobă azi finanțarea extinderii fluxurilor de marfă în Portul Constanța, prin dezvoltarea infrastructurii feroviare și ulterior folosirea Dunării ca rută de transport.

În domeniul energiei, au fost semnalate oportunitățile oferite de finanțările europene, care pot fi dinamizate cu sprijinul Băncii Mondiale. Nevoia reducerii dependenței de gazul rusesc și reconfigurarea lanțurilor de afaceri europene vor putea oferi noi oportunități pentru România.

Prim-ministrul Nicolae-Ionel Ciucă a prezentat planurile României de a dezvolta capacitățile de producție a energiei electrice și extinderea exploatărilor de gaze naturale, inclusiv off-shore. Prin Planul Național de Redresare și Reziliență, România va dezvolta  investiții  în producerea de energie cu mijloace regenerabile, de energie verde. Din aceleași resurse europene, vor fi alocate 500 de milioane de euro pentru capacitățile de producție pentru microcipuri, semiconductori.

Pregătirea forței de muncă și, în mod special, educația digitală au fost menționate ca priorități în eforturile de a oferi un nivel de calificare cât mai înalt, în acest sens, premierul menționând implementarea proiectului  România Educată.

Valorificarea potențialului agricol al României,  în contextul conflictului din Ucraina, este o necesitate remarcată în cadrul întâlnirii, în acest sens fiind menționat sprijinul financiar necesar pentru dezvoltarea și modernizarea  sistemului de irigații.

Aderarea la OCDE, vitală pentru consolidarea profilului economic al României, a fost apreciată ca obiectiv strategic, după aderarea la UE și NATO, fiind de natură a genera crearea de noi locuri de muncă, mai multe investiții, oportunități de dezvoltare.

\*

Premierul Nicolae-Ionel Ciucă, întâlnire cu reprezentantele Confederației Naționale pentru Antreprenoriat Feminin

Măsurile pentru susținerea mediului de afaceri, politicile publice destinate mai multor sectoare economice, digitalizarea și educația antreprenorială au fost între temele discutate astăzi de prim-ministrul Nicolae-Ionel Ciucă la consultările cu reprezentantele Confederației Naționale pentru Antreprenoriat Feminin (CONAF).

Creșterea gradului de digitalizare, atât la nivelul instituțiilor publice, pentru a reduce procedurile birocratice pentru companii, cât și la nivelul antreprenorilor români, pentru a crește competitivitatea și a eficientiza costurile de operare, a fost un subiect de interes pentru ambele părți.

Prim-ministrul Nicolae-Ionel Ciucă a arătat că digitalizarea administrației publice și a economiei este prioritară pentru Guvern, menționând măsurile recent adoptate, respectiv extinderea E-Factura și implementarea proiectului Radarul Mărfurilor.

”România este o țară sigură, cu o economie stabilă, ferm angajată spre dezvoltare. Guvernul susține în continuare investițiile, un mecanism important fiind pachetul de măsuri ”Sprijin pentru România”, pe care am început să îl implementăm. Suntem pregătiți să facem pasul spre digitalizare, să conlucrăm cu mediul asociativ pentru a oferi predictibilitate, șanse egale de dezvoltare și pentru a susține educația antreprenorială”, a afirmat premierul Nicolae-Ionel Ciucă.

Șeful Executivului a susținut propunerea CONAF pentru atenuarea inegalităților, prin asigurarea reprezentării echitabile de gen în consiliile de administrație a companiilor la care statul deține calitatea de acționar majoritar. Împreună cu reprezentanții mediului de afaceri va fi identificată modalitatea cea mai eficientă privind implementarea unei astfel de politici publice.

Totodată, a fost evidențiată necesitatea elaborării unei strategii privind educația antreprenorială, care să poată genera un plan de acțiuni pentru creșterea competențelor resurselor umane.

La întâlnire au participat, împreună cu prim-ministrul, reprezentanți ai Ministerului Investițiilor și Proiectelor Europene, ai Ministerului Muncii și Solidarității Sociale, ai Ministerului Antreprenoriatului și Turismului, consilieri de stat din Cancelaria Prim-Ministrului.

Din partea CONAF, au participat președintele organizației, Cristina Chiriac, vicepreședintele Asociației Naționale a Antreprenorilor, Nicoleta Munteanu, precum și alte reprezentante ale Confederației, respectiv Mirela Iordan,  Dana Jianu și  Roxana Burdan-Mircea.

\*

Întrevederea premierului Nicolae-Ionel Ciucă cu o delegație de congressmani condusă de Mike Quigley

Prim-ministrul Nicolae-Ionel Ciucă a primit astăzi un grup de congressmani   conduși de Mike Quigley, care, anterior României, a vizitat Polonia și Slovacia.

Discuțiile s-au concentrat asupra situației de securitate, a sprijinului de care România are nevoie în viitor pentru a-și asigura apărarea și asistența umanitară oferită  refugiaților ucraineni ajunși în țara noastră. Un alt aspect abordat a vizat evaluarea României în legătură cu situația din Ucraina și evoluțiile militare posibile pe teren.

Mike Quigley, membru al Camerei Reprezentanților, și colegii săi au mulțumit României și prim-ministrului Nicolae-Ionel Ciucă pentru tot efortul depus de la începutul crizei, pentru sprijinul oferit Ucrainei și gestionarea valului de refugiați. Cei trei reprezentanți ai Congresului SUA au apreciat solidaritatea și ospitalitatea românilor manifestată în relația cu refugiații ucraineni care au fost obligați de război să-și părăsească țara. De asemenea, a fost apreciat sprijinul acordat ucrainenilor rămași să lupte în țara lor, ajutorul umanitar oferit sub formă de hrană, apă, medicamente, tratament medical de urgență și de combustibil.

Prim-ministrul Nicolae-Ionel Ciucă a mulțumit, la rândul său, pentru suportul acordat de către Statele Unite pentru dotarea și pregătirea forțelor armate române. Premierul a menționat nevoia asigurării securității la Marea Neagră și în partea sudică a flancului estic al NATO, precum și a unei prezențe permanente a trupelor americane, într-un număr suficient, pentru a asigura descurajarea și apărarea și a subliniat solidaritatea aliată în raport cu statele din Flancul Estic.

\*

Vizita premierului Nicolae-Ionel Ciucă la societatea Yazaki România SRL Brăila

Premierul Nicolae-Ionel Ciucă a vizitat astăzi societatea Yazaki România SRL Brăila, o investiție de 50 de milioane de euro care produce cablaje pentru industria de automobile.

Întâlnirea cu managementul fabricii care oferă 3.600 de locuri de muncă cetățenilor din Brăila și din zonele apropiate este foarte utilă pentru a pregăti cât mai bine implementarea soluțiilor cuprinse în pachetul ”Sprijin pentru România”, a afirmat prim-ministrul.

Șeful Executivului a prezentat pachetul de măsuri în valoare de 17,3 miliarde de lei, din care aproximativ 60% sunt fonduri direcționate pentru susținerea investițiilor, a retehnologizării industriale și deschiderea unor noi proiecte.

”Am început deja să punem în aplicare soluțiile de sprijin pentru economia României. În ședința de ieri am aprobat o alocare de 1,77 miliarde de lei pentru investițiile publice. Susținem, în același timp, investițiile private. În scurt timp vom aproba schema de ajutor de stat destinată stimulării investițiilor cu impact major în economie, un mecanism eficient și corelat celorlalte politici guvernamentale”, a afirmat premierul Nicolae-Ionel Ciucă.

Reprezentanții societății Yazaki au salutat lansarea pachetului de sprijin și au anunțat că pregătesc investiții importante pentru fabricile de la Brăila și Ploiești.

Un alt subiect a fost legat de politicile guvernamentale de menținere a locurilor de muncă și încurajarea creării altora noi, în contextul în care societatea se află între beneficiarii ajutorului de stat pentru compensarea pierderilor generate de pandemie.

”Faptul că la nivel național peste 9.000 de angajați ai companiei și-au păstrat locurile de muncă în pofida dificultăților generate de criza sanitară se datorează și sprijinului guvernamental. În luna decembrie a anului trecut compania a beneficiat de ajutor de stat în valoare de 15 milioane de lei pentru plata salariilor, o modalitate de compensare a pierderilor generate de pandemia COVID-19”, a precizat premierul României.

Pe lângă investiția de la Brăila, care produce zilnic cablaje pentru 1.200 de mașini,  Compania Yazaki, prezentă în România din 2003,  operează și în Ploiești, Caracal, Buzău, Arad și Timișoara. La nivel național, compania are peste 9.000 de angajați.

Obiectul de activitate al Yazaki este producția de sisteme electrice si electronice de distribuție pentru industria de automobile.

Compania Yazaki, înființată în anul 1941, operează la nivel mondial. În Europa, compania este prezentă în 23 de țări, are 29 de fabrici în care lucrează peste 44.000 de angajați.

\*

Vizita prim-ministrului Nicolae-Ionel Ciucă la societatea GreenGroup

Premierul Nicolae-Ionel Ciucă a vizitat astăzi societatea GreenGroup, din județul Buzău, care activează pe piața reciclării deșeurilor.

Cu acest prilej, premierul a dorit să afle de la cei direct implicaţi în gestionarea deşeurilor care sunt problemele cu care se confruntă piaţa şi ce măsuri pot fi luate la nivelul Guvernului pentru a îmbunătăţi activitatea acestui sector, atât de important, din perspectiva protejării mediului și a stimulării economiei circulare.

  ”Guvernul are în atenție permanent protecția mediului, printr-o abordare integrată și prin măsuri adecvate pentru creșterea calității aerului, managementul corect al deșeurilor și închiderea depozitelor neconforme, precum și producerea energiei din surse curate, nepoluante”, a afirmat prim-ministrul Nicolae-Ionel Ciucă.

Investițiile pentru un mediu mai curat și educația tinerilor pentru susținerea eforturilor de tranziție ecologică și de protecția mediului sunt, de asemenea, în atenția Guvernului, a adăugat premierul.

Prim-ministrul Nicolae-Ionel Ciucă a menționat că Guvernul României este angajat în implementarea legislației europene de mediu, promovarea principiilor economiei circulare, în perspectiva implementării Pactului verde european, pachet de inițiative în materie de politici, care urmărește să plaseze UE pe calea către o tranziție verde.

Reprezentanții Societății GreenGroup au prezentat planurile de dezvoltare ale societății, menționând că în următorii trei ani au în vedere triplarea activității în România și în regiune, prin deschiderea unor noi fabrici de reciclare. În prezent, grupul de reciclare se situează pe primul loc în Europa în privința reciclării PET-urilor, cu o capacitate totală de procesare de 150.000 de tone PET/an. Totodată, este cel mai mare producător european de fibre sintetice din PET reciclat, producând anual peste 80.000 tone. Fibrele sintetice poliesterice au multiple aplicații in industrii precum auto, textilă și a produselor de igienă.

Prim-ministrul a apreciat rolul acestei companii în susținerea economiei circulare și a valorificării deșeurilor, având în vedere că reciclarea acestora are două avantaje: protejarea mediului și obținerea de materii prime din reciclat pentru producție industrială. „Este un model de bune practici pe care Guvernul îl încurajează”, a afirmat premierul.

Prim-ministrul a vizitat capabilitățile grupului, având în vedere că societatea Green Group are o contribuție importantă și în recuperarea materialelor provenite din deșeuri și la atingerea țintelor de reciclare ale României atât pentru deșeurile din plastic (PET), deșeuri de ambalaje de sticlă, cât și pentru Deșeuri de Echipamente Electrice și Electronice (DEEE).

GreenGroup este cel  mai mare grup integrat de reciclare a deșeurilor din Europa de Est, contribuind la accelerarea soluțiilor de economie circulară în regiune. Grupul cumulează investiții în industria verde în valoare de peste 200 de milioane EUR, având o capacitate instalată de reciclare și producție de peste 460.000 tone anual.

Sursa: Guvernul României - <https://gov.ro/ro/media/comunicate>

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției franceze | **Președinția franceză a Consiliului UE: 1 ianuarie-30 iunie 2022**  Prioritățile președinției franceze se reflectă în deviza acesteia: „Relansare, putere, apartenență”:   * **relansare**, pentru a permite Europei să sprijine tranziția ecologică și cea digitală * **putere**, pentru a apăra și promova valorile și interesele noastre * **apartenență**, pentru a construi și dezvolta o viziune europeană comună, prin cultură, prin valorile noastre și prin istoria noastră comună   Potrivit discursului președintelui Franței, Emmanuel Macron, din 9 decembrie 2021, în care a prezentat prioritățile președinției franceze, activitățile președinției se vor axa pe trei domenii principale:   * urmărirea unei agende pentru **suveranitatea europeană**, prin care se înțelege capacitatea Europei de a exista în lumea de astăzi și de a-și apăra valorile și interesele * construirea unui **nou model european de creștere** * crearea unei **Europe mai „umane”**   Site-ul președinției franceze: https://presidence-francaise.consilium.europa.eu/ |
| Dacă ar trebui să rezum într-o singură propoziție obiectivul acestei președinții de la 1 ianuarie până la 30 iunie 2022, aș spune că trebuie să trecem de la o Europă a cooperării în interiorul frontierelor noastre la o Europă puternică la nivel mondial, pe deplin suverană, liberă să facă alegeri proprii și stăpână pe soarta sa.  - *Emmanuel Macron, președintele Republicii Franceze. Prezentarea**președinției franceze a Consiliului Uniunii Europene la Palatul Élysée, 9 decembrie 2021* | |

🏵🏵🏵

PNRR

🏵🏵🏵

NOUTĂȚI – Informații UTILE

Undă verde din partea reprezentanților permanenți ai UE pentru crearea unor obligațiuni verzi europene

Uniunea Europeană ia măsuri suplimentare pentru a pune în aplicare strategia sa privind finanțarea creșterii economice durabile și tranziția către o economie neutră din punct de vedere climatic și eficientă din punctul de vedere al utilizării resurselor, a transmis Consiliul UE în cursul săptămânii trecute.

Reprezentanții permanenți ai UE au dat undă verde miercuri, 13 aprilie 2022, poziției Consiliului cu privire la propunerea de creare a unor obligațiuni verzi europene. Acest regulament stabilește cerințe uniforme pentru emitenții de obligațiuni care doresc să utilizeze denumirea „obligațiune verde europeană” sau „EuGB” pentru obligațiunile lor durabile din punctul de vedere al mediului puse la dispoziția investitorilor din Uniune și stabilește un sistem de înregistrare și un cadru de supraveghere pentru examinatorii externi ai obligațiunilor verzi europene.

Obligațiunile durabile din punctul de vedere al mediului reprezintă unul dintre principalele instrumente de finanțare a investițiilor legate de tehnologiile verzi, eficiența energetică și utilizarea eficientă a resurselor, precum și de infrastructura de transport durabilă și infrastructura de cercetare.

Întrucât Consiliul a convenit asupra poziției sale cu privire la propunere, acesta este pregătit să înceapă negocierile cu Parlamentul European pentru a ajunge la un acord cu privire la versiunea finală a textului, se arată în comunicatul oficial.

Sursa: Consiliul UE

\*

Executivul a aprobat Ordonanța de Urgență care prevede ajustarea valorilor din contractele de investiții publice

Guvernul României a aprobat, în ședința de ieri, Ordonanța de Urgență care prevede ajustarea valorilor din contractele de investiții publice, a anunțat Ministerului Dezvoltării, Lucrărilor Publice și Administrației.

„Prin această măsură, asigurăm continuarea investițiilor publice, astfel încât să nu fie irosiți banii publici pe investiții începute și care, altfel, ar putea rămâne neterminate. De asemenea, evităm creșterea ratei șomajului și o lipsă de constructori prin măsura care asigură că firmele de construcții nu vor intra în insolvență”, a precizat ministrul Cseke Attila.

Actul normativ era necesar în contextul în care se înregistrează creșteri globale de prețuri la materialele de construcții, manoperă, transport, utilaje și la cele din domeniul energetic.

„Decizia de astăzi (n.r. ieri) face parte din pachetul de măsuri economice şi sociale propus de coaliția de guvernare, iar suma totală necesară pentru suplimentare din bugetul de stat, până la sfârșitul anului 2022, este de aproximativ 1,77 miliarde de lei pentru acoperirea ajustărilor contractelor de investiții finanțate din fonduri publice naționale”, a mai spus ministrul dezvoltării.

1.675 de investiții finanțate de MDLPA, inclusiv spitale, școli și drumuri, au fost salvate deja de la sistarea lucrărilor în urma unei măsuri propuse anul trecut de Ministerul Dezvoltării pentru a contracara creșterea, la nivel mondial, a prețurilor materialelor de construcții. Măsura avea în vedere lucrările aflate în execuție, iar actul normativ aprobat astăzi prevede soluții și pentru contractele aflate în procedură de achiziție și cele aflate în derulare, finanțate din fonduri guvernamentale.

Profitul firmelor de construcții nu va fi suplimentat, vor fi acoperite doar costurile crescute, iar soluția rămâne valabilă și pe viitor, când, în urma unor eventuale scăderi de prețuri, se vor putea economisi bani publici prin ajustarea facturilor.

Contractanții pot depune, în primele 45 de zile după intrarea în vigoare a acestei Ordonanțe de Urgență, solicitări către autoritățile contractante pentru ajustarea valorii contractelor de investiții publice.

Conform actului normativ, ajustarea se realizează exclusiv pentru restul rămas de executat din contracte, în baza unui nou act adițional la contract și se va face la fiecare situație de plată. Formula de ajustare folosește indicele global în construcții ICC, diseminat de către Institutul Național de Statistică, iar data de referință va fi luna anterioară datei limită de depunere a ofertei în baza căreia a fost încheiat contractul de finanțare, dar nu înainte de 1 ianuarie 2019, astfel încât creșterea diferitelor componente din contractele de lucrări publice să fie acoperit financiar.

Sursa: MDLPA

\*

România a trimis Comisiei Europene propunerea actualizată de Acord de Parteneriat 2021-2027

Ministerul Investițiilor și Proiectelor Europene a transmis Comisiei Europene în mod oficial documentul care stabilește viitoarele linii strategice de finanțare și complementaritatea dintre fondurile și programele specifice Politicii de Coeziune în perioada de programare 2021-2027, precum și posibilitățile de finanțare a nevoilor de dezvoltare din alte surse financiare.

[**Descarcă**](https://www.fonduri-structurale.ro/descarca-document/38763) propunerea oficială actualizată a Acordului de Parteneriat 2021-2027

Astfel, în perioada următoare România va putea transmite progresiv Comisiei Europene și programele operaționale, în funcție de încheierea negocierilor informale cu Comisia pentru fiecare în parte. Valoarea totală a finanțării politicii de coeziune și politicii de pescuit pentru 2021-2027 se ridică la 31,5 miliarde euro

Reamintim faptul că România are prevăzute în cadrul financiar multianual 2021-2027 8 programe operaționale:

* Programul Operaţional Tranziție Justă,
* Programul Operațional Dezvoltare Durabilă,
* Programul Operațional Transport,
* Programul Operațional Creștere Inteligentă, Digitalizare și Instrumente Financiare,
* Programul Operațional Sănătate,
* Programul Operațional Educație și Ocupare,
* Programul Operaţional Incluziune și Demnitate Socială și
* Programul Operațional Asistență Tehnică,

la care se adaugă cele 8 programe operaționale regionale aferente fiecărei regiuni de dezvoltare a României, respectiv:

* Programul Operațional Regional Sud Muntenia
* Programul Operațional Regional Centru
* Programul Operațional Regional București-Ilfov
* Programul Operațional Regional Vest
* Programul Operațional Regional Nord-Vest
* Programul Operațional Regional Sud-Vest Oltenia
* Programul Operațional Regional Nord-Est
* Programul Operațional Regional Sud-Est

Cele mai recente versiuni ale programelor operaționale sunt disponibile [**aici**](https://www.fonduri-structurale.ro/2021-2027).

Sursa: [www.fonduri-structurale.ro](http://www.fonduri-structurale.ro/)

\*

Legea prin care se vor acorda facilități fiscale pentru persoanele ce lucrează în domeniile agricultură și industrie alimentară, adoptată de Parlamentul României

Ministerul Agriculturii și Dezvoltării Rurale a anunțat adoptarea, de către Parlamentul României în data de 13 aprilie 2022, a Legii prin care se vor acorda facilități fiscale pentru persoanele ce lucrează în domeniile agricultură și industrie alimentară, pe modelul celor acordate angajaților din domeniul construcțiilor.

* Principalele măsuri instituite de Legea pentru modificarea şi completarea Ordonanţei de urgenţă a Guvernului nr.114/2018 privind instituirea unor măsuri în domeniul investiţiilor publice şi a unor măsuri fiscal-bugetare, modificarea şi completarea unor acte normative şi prorogarea unor termene sunt următoarele:
* Scutirea de la plata impozitului pe salariu în cuantum de 10%, de la plățile aferente contribuțiilor la asigurările sociale de sănătate și reducerea cotei contribuției de asigurări sociale cu 3,75%;
* Salariul de bază minim brut pe țară garantat în plată va fi de minimum 3000 lei lunar, fără a include indemnizațiile, sporurile și alte adaosuri, pentru un program de lucru în medie de 167 ore pe lună;
* Angajații vor beneficia de drepturile acordate de sistemul asigurărilor pentru accidente de muncă și boli profesionale, sistemul asigurărilor pentru șomaj, inclusiv de concediu și indemnizație de asigurări sociale de sănătate, fără plata de către angajatori a contribuției asiguratorii pentru muncă;
* Perioadele lucrate în sectorul agricol vor constitui stagiu de cotizare pentru stabilirea dreptului de indemnizație de șomaj și indemnizație pentru incapacitate temporară de muncă.

Sursa: MADR

\*

POCU: Instrucțiune privind respectarea criteriilor de acordare a ajutorului de minimis în cadrul proiectelor pentru înființarea de întreprinderi sociale în mediul rural

AM POCU a publicat ieri, 13 aprilie 2022, Instrucțiunea nr. 21 privind stabilirea procesului de validare a respectării criteriilor de acordare a ajutorului de minimis în cadrul proiectelor implementate prin schema de minimis „Sprijin pentru înființarea de întreprinderi sociale în mediul rural”, (AP 4/PI 9.v/OS 4.16).

[**Descarcă**](https://www.fonduri-structurale.ro/descarca-document/38741) Instrucțiunea

Sursa: MIPE

\*

POCU: Instrucțiune privind respectarea criteriilor de acordare a ajutorului de minimis în cadrul proiectelor „Innotech Student”

AM POCU a publicat ieri, 13 aprilie 2022, Instrucțiunea nr. 20 privind stabilirea procesului de validare a respectării criteriilor de acordare a ajutorului de minimis în cadrul proiectelor implementate prin schema de ajutor de minimis „Innotech Student”, (AP 6/PI 10.iv/OS 6.13.

[**Descarcă**](https://www.fonduri-structurale.ro/descarca-document/38740) Instrucțiunea

Sursa: MIPE

\*

POCU: Instrucțiune privind respectarea criteriilor de acordare a ajutorului de minimis în cadrul proiectelor „VIITOR PENTRU TINERII NEETs II”

AM POCU a publicat ieri, 13 aprilie 2022, Instrucțiunea nr. 19 privind stabilirea procesului de validare a respectării criteriilor de acordare a ajutorului de minimis în cadrul proiectelor implementate prin schema de ajutor de minimis „VIITOR PENTRU TINERII NEETs II”, (AP 2/PI 8.ii/OS 2.1&2.2).

[**Descarcă**](https://www.fonduri-structurale.ro/descarca-document/38739) Instrucțiunea

Sursa: MIPE

\*

POCU: Instrucțiune privind respectarea criteriilor de acordare a ajutorului de minimis în cadrul proiectelor „VIITOR PENTRU TINERII NEETs I”

AM POCU a publicat ieri, 13 aprilie 2022, Instrucțiunea nr. 18 privind stabilirea procesului de validare a respectării criteriilor de acordare a ajutorului de minimis în cadrul proiectelor implementate prin schema de ajutor de minimis „VIITOR PENTRU TINERII NEETs I”, (AP 1/PI 8.ii/OS 1.1&1.2).

[**Descarcă**](https://www.fonduri-structurale.ro/descarca-document/38738) Instrucțiunea

Sursa: MIPE

\*

POCU: Instrucțiune privind respectarea criteriilor de acordare a ajutorului de minimis în cadrul proiectelor destinate implementării SDL în comunitățile cu o populație de până la 20.000 locuitori

AM POCU a publicat ieri, 13 aprilie 2022,  Instrucțiunea nr. 17 privind stabilirea procesului de validare a respectării criteriilor de acordare a ajutorului de minimis în cadrul proiectelor implementate prin schema de ajutor de minimis „Implementarea strategiilor de dezvoltare locală în comunitățile marginalizate din zona rurală și/sau în orașe cu o populație de până la 20.000 locuitori”, (AP 5/PI 9.vi/OS 5.2.).

[**Descarcă**](https://www.fonduri-structurale.ro/descarca-document/38737) Instrucțiunea

Sursa: MIPE

\*

POCU: Instrucțiune privind respectarea criteriilor de acordare a ajutorului de minimis în cadrul proiectelor destinate implementării SDL în orașe/municipii cu o populație de peste 20.000 locuitori

AM POCU a publicat ieri, 13 aprilie 2022,  Instrucțiunea nr. 16 privind stabilirea procesului de validare a respectării criteriilor de acordare a ajutorului de minimis în cadrul proiectelor implementate prin schema de ajutor de minimis „Implementarea strategiilor de dezvoltare locală în orașe/municipii cu o populație de peste 20.000 locuitori”, (AP 5/PI 9.vi/OS 5.1).

[***Descarcă***](https://www.fonduri-structurale.ro/descarca-document/38736) Instrucțiunea

Sursa: MIPE

\*

Măsurile economice și sociale propuse de Coaliția de guvernare prin pachetul „Sprijin pentru România”

Luni, 11 aprilie 2022, Coaliția de guvernare a prezentat pachetul de măsuri economice și sociale „Sprijin pentru România”, ce are o valoare totală de 17,3 miliarde de lei, fonduri naționale și europene și are ca scop sprijinirea IMMurilor, marilor investitori, transportatorilor și distribuitorilor și investițiilor publice în derulare.

Din punct de vedere **economic**, printre cele mai importante măsuri prezentate se numără:

* Ajutor de până la 400.000 euro/firmă pentru IMM-urile cu cheltuieli de +15% la utilități;
* 1 miliard de lei pentru investițiile cu impact major în economie (n.r. marți, 12 aprilie 2022, Ministerul Finanțelor a [lansat](https://www.fonduri-structurale.ro/stiri/28664/hg-807-2014-sunt-propuse-mai-multe-domenii-eligibile-pentru-investitiile-mai-mari-de-1-milion-de-euro-o-prima-varianta-a-grilei-de-punctaj-in-consultare-publica) în consultare publică mai multe modificări la HG 807/2014);
* Ajutor de stat pentru stimularea investițiilor în valoare de peste 1 milion de euro;
* 300 de milioane de lei pentru firmele de transport rutier de mărfuri, de persoane și pentru companiile de distribuție. Beneficiari estimați: 4.000;
* Ajustarea contractelor de investiții publice în derulare, finanțate din fonduri naționale și europene, în funcție de creșterea prețurilor la materiale, manoperă, transpor, utilaje;
* 5,2 miliarde de lei în 2022 drept sprijin pentru continuarea și finalizarea contractelor în derulare;
* 75% din salariu pentru angajații în șomaj tehnic.

În ceea ce privește **agricultura,**în cadrul pachetului de măsuri se numără:

* 200 milioane de euro pentru procesarea produselor agricole în România;
* 120 milioane de euro prime pentru agricultorii români;
* Ajutor de stat/de minimis pentru retehnologizarea companiilor și IMM-urilor cu profil de producție industrială și agro-alimentară;
* Ajutoare de stat pentru susținerea fermelor de reproducere a speciilor porc, vită, oaie.

Pentru **tineri și studenți** sunt propuse două programe, respectiv:

* Programul Family Start - garanții pentru credite de până la 75.000 lei;
* Programul Național Student Invest - garanții pentru credite de până la 50.000 lei.

Pentru **cetățeni**, măsurile propuse în pachetul „Sprijin pentru România” se adresează următoarelor categorii de beneficiari:

* Românii cu venit mediu sub 600 lei: familiile cu 2 copii și monoparentale;
* Românii cu credite la bănci;
* Pensionarii cu venituri mai mici de 1.500 lei;
* Persoanele cu dizabilități;
* Persoanele cu venit minim garantat;
* Elevii cu burse sociale;
* Românii cu salariul minim;
* Angajații care primesc tichete de masă;
* Pacienții din spitale.

Pachetul de măsuri „Sprijin pentru România” poate fi consultat [**aici**](https://www.fonduri-structurale.ro/descarca-document/38707).

Sursa: [www.fonduri-structurale.ro](http://www.fonduri-structurale.ro/)

\*

Instrucțiune destinată beneficiarilor proiectelor finanțate prin POIM – AP 9,10, OS 10.1

Autoritatea de Management pentru Programul Operațional Infrastructură Mare din cadrul Ministerului Investițiilor și Proiectelor a publicat vineri, 8 aprilie 2022, Instrucțiunea nr. 48/07.04. 2022 privind instituirea unor măsuri de excepție asupra unor prevederi prevăzute în instrucțiunile destinate beneficiarilor proiectelor finanțate prin POIM – AP 9,10, OS 10.1.

[**Descarcă**](https://www.fonduri-structurale.ro/descarca-document/38658) Instrucțiunea

Sursa: MIPE

\*

Noi modificări la schema de ajutor de minimis dedicată sectorului cultural independent

În data de 9 martie 2022, Ministerul Culturii a lansat în consultare publică documentul ce vizează acordarea de sprijin financiar, sub formă de grant, entităților culturale înregistrate în România, a căror activitate a fost interzisă prin ordonanțe militare pe perioada stării de urgență sau îngrădite pe perioada stării de alertă.

Principalele modificări operate în cadrul schemei de ajutor de minimis

Ca urmare a demersului de consultare publică, au fost preluate în cadrul schemei următoarele recomandări:

* au fost introduse, pe lista codurilor eligibile, codurile CAEN 4791 și 7990, limitate la intermedierea vânzării de bilete online pentru evenimente culturale și/ sau artistice. Baza de calcul pentru aceste coduri o reprezintă diferența dintre valoarea comisionului încasat în anul 2019 și valoarea comisionului încasat în anul 2020;
* a fost introdus pe lista codurilor eligibile codul CAEN 4690, limitat exclusiv la vânzarea cărților, realizată prin librării specializate, operate în spații fizice accesibile publicului larg;
* a fost introdusă condiția de limitare pentru codul CAEN 4761, cu referire la vânzarea, exclusiv, a cărților realizată prin librării specializate, operate în spații fizice accesibile publicului larg;
* a fost eliminată sintagma „în termen” din conținutul art. 8 alin. (4) lit. b);
* au fost introduse noi condiții de eligibilitate pentru beneficiari conform cărora aceștia nu sunt rezidenți în scopuri fiscale sau înmatriculați în temeiul legilor din jurisdicțiile care figurează pe lista Uniunii Europene a jurisdicțiilor necooperante în scopuri fiscale. Recomandarea vine din partea Consiliului Concurenței în vederea armonizării cu prevederile europene în vigoare;
* a fost introdusă o condiție privind neeligibilitatea cheltuielilor deja compensate prin intermediul altor ajutoare de stat/ de minimis, acordate beneficiarului;
* în acord cu Hotărârea Curții Europene de Justiție (în cauza C-608/19), a fost modificată condiția potrivit căreia entitatea care depășea plafonul de 200.000 euro nu putea beneficia de prevederile schemei, nici chiar pentru acea fracţiune din ajutor care nu depăşeşte acest plafon; prin urmare, beneficiarul poate opta pentru returnarea unui ajutor deja acordat sau pentru diminuarea celui în curs, astfel încât să nu depășească plafonul de 200.000 euro, pe ultimii 2 ani fiscali încheiați anteriori și anul fiscal în curs;
* a fost eliminat din lista codurilor eligibile codul CAEN 8230 ținând cont de faptul că această clasă include organizarea, promovarea şi/sau administrarea de evenimente care nu pot fi asimilate, exclusiv, evenimentelor culturale și/ sau artistice.

Impactul modificărilor survenite în urma consultării publice a determinat majorarea cu 1.000 a numărului de potențiali beneficiari, astfel încât schema de ajutor de minimis să poată veni în sprijinul a aproximativ 6.000 de operatori culturali, valoarea grantului acordat nedepășind 200.000 euro/ entitate.

Propuneri de modificare respinse

Potrivit ministerului, recomandarea privind introducerea pe lista codurilor eligibile a codului CAEN 9329 nu a putut fi luată în considerare întrucât, în conformitate cu „Clasificarea activităților din economia națională - CAEN Rev. 2”, această clasă nu include și activitățile artistice. De asemenea, codul CAEN 7311 nu poate fi introdus pe lista codurilor eligibile întrucât activitățile de publicitate nu sunt în acord cu obiectivul schemei, respectiv acela de a sprijini activitățile culturale și/ sau artistice care au avut de suferit din cauza restricțiilor generate de pandemie.

Ministetul a mai precizat că orice solicitare de modificare a bazei de calcul, menționată în cadrul schemei de ajutor de minimis, a fost considerată inoportună, dat fiind faptul că poate „genera inechități, contrar scopului declarat al acesteia”.

În cadrul aceluiași proces de consultare publică, Ministerul Culturii a primit din partea Alianței pentru Cultură și Evenimente o propunere ce vizează diminuarea cu 10% a bugetului schemei de ajutor de minimis și realocarea acestui procent pentru o nouă schemă de ajutor de stat care „(...) să satisfacă într-un mod real și adecvat nevoile financiare” ale organizatorilor de festivaluri din România. Ministerul Culturii, în calitate de inițiator și furnizor al acestei scheme, a lansat în consultare publică, în data de 28 martie a.c., propunerea de a elabora, separat, o schemă de ajutor dedicată organizatorilor de festivaluri. Din centralizarea observațiilor transmise prin intermediul formularelor de răspuns de către cei care și-au exprimat acordul cu privire la propunerea semnatarilor adresei, Ministerul a  constatat următoarele:

* există o neînțelegere în privința includerii codului CAEN aferent organizării de festivaluri în lista codurilor eligibile cuprinsă în schema de minimis; unele răspunsuri au evidențiat necesitatea introducerii în schemă a codului CAEN pentru organizatorii de festivaluri, or, aceste coduri sunt deja prevăzute;
* argumentul care stă la baza opțiunii favorabile propunerii organizatorilor de festivaluri este, cu precădere, bazat pe necesitatea acută a unui astfel de ajutor în contextul pierderilor generate de situația pandemică, or, această necesitate este reclamată, pe bună dreptate, de toți operatorii din domeniul cultural;
* s-a subliniat, în multe cazuri, faptul că noua schemă de minimis propusă trebuie să se adreseze inclusiv organizatorilor de festivaluri de o mai mică anvergură pentru a asigura o compensare echitabilă entităților active în acest domeniu, or, această condiție este deja prevăzută în schemă.

Ministerul consideră că „solicitarea potrivit căreia se impune ca necesară o schemă de ajutor de stat care „(...) să răspundă nevoilor financiare” ale organizatorilor de festivaluri, semnatari ai adresei, nu este justificată din următoarele considerente:

* Ministerul Culturii, în calitate de autoritate publică centrală, asigură accesul egal și nediscriminatoriu al operatorilor activi în domeniul cultural din România la resursele financiare existente, cu respectarea principiilor statului de drept;
* scopul acestei scheme este acela de a contribui, într-o măsură echitabilă pentru toți beneficiarii, la diminuarea efectelor negative generate de contextul pandemic, și nu de a crea un statut diferențiat pentru anumite categorii de organizatori de festivaluri sau de a genera distorsiuni concurențiale în sectorul cultural;
* Ministerul Culturii apreciază contribuția organizatorilor de festivaluri pe piața culturală/ artistică din România, însă subliniază că aceasta nu constituie un argument per se pentru a diminua cu 10% bugetul schemei de ajutor de minimis propuse. Așa cum a fost structurată și supusă dezbaterii publice, schema de ajutor de minimis inițiată de Ministerul Culturii se va adresa unui număr de aproximativ 6.000 de potențiali beneficiari;
* grantul acordat în cadrul acestei scheme de ajutor de minimis reprezintă procentul de 20% calculat la diferenţa dintre cifra de afaceri obţinută din activitatea eligibilă aferentă anului 2019 şi cifra de afaceri obţinută din activitatea eligibilă aferentă anului 2020, constituind un criteriu echitabil și obiectiv pentru toți potențialii beneficiari. În contextul pierderilor generate de situația pandemică, reiterăm intenția Ministerului Culturii de a sprijini, într-o măsură cât mai cuprinzătoare, un număr cât mai mare de potențiali beneficiari”

Etape viitoare privind parcursul de aprobare/ avizare a schemei

În ceea ce privește parcursul instituțional în vederea aprobării proiectului schemei de ajutor de minimis, se va ține cont de următoarele etape:

* consultare în Consiliul Interministerial Ajutor de Stat (CIAS);
* avizare de către Consiliul Concurenței (o primă consultare a avut loc în această perioadă);
* aprobare schemă de ajutor de minimis prin Memorandum în ședință de Guvern;
* aprobare, prin ordin de ministru al culturii, a schemei de ajutor de minimis și a procedurii de lucru privind implementarea schemei de ajutor de minimis;
* lansare apel de finanțare prin schema de ajutor de minimis.

Forma actualizată a schemei de ajutor de minimis dedicată sectorului cultural independent poate fi consultată [aici](https://www.fonduri-structurale.ro/descarca-document/38699).

Sursa: Ministerul Culturii

🏵🏵🏵

Consultări publice

Oportunitățile de finanțare prin POR Vest 2021-2027 în domeniile turismului și culturii

Ieri, 11 aprilie 2022, Agenția de Dezvoltare Regională Vest a lansat spre informare și consultare oportunitățile de finanțare prin POR Vest 2021-2027 în domeniile turismului și culturii.

Cele două sectoare dețin un rol esențial în dezvoltarea Regiunii Vest, datorită potențialului lor considerabil de a genera creștere economică și noi locuri de muncă.

Astfel, ADR Vest a sintetizat cele mai importante informații despre viitoarele investiții, prin intermediul cărora regiunea Vest poate deveni mai atractivă și mai competitivă.

[**Stațiuni turistice**](https://adrvest.ro/wp-content/uploads/2022/04/Statiuni-turistice.pdf)

Alocare financiară: 66,5 milioane euro;

Valoare eligibilă proiect: Între 1.000.000 și 8.000.000 euro;

Beneficiari eligibili:

* Unitățile administrativ teritoriale: județe;
* Unitățile administrativ teritoriale: municipii, județe, comune atestate ca stațiuni turistice;
* Parteneriate între entitățile de mai sus.

[**Patrimoniu UNESCO**](https://adrvest.ro/wp-content/uploads/2022/04/Patrimoniu-Unesco.pdf)

Alocare financiară: 4 milioane euro;

Valoare eligibilă proiect: Între 500.000 și 4.000.000 euro;

Beneficiari eligibili:

* Unitățile administrativ teritoriale: județe.

[**Regenerare urbană**](https://adrvest.ro/wp-content/uploads/2022/04/Regenerare-urbana.pdf)

Alocare financiară: 159 milioane euro;

Valoare eligibilă proiect: Între 500.000 și 10.000.000 euro;

Beneficiari eligibili:

* Unități administrativ-teritoriale (UAT): municipii și orașe;
* Parteneriate între UAT și alți actori publici relevanți pentru proiect.

[**Patrimoniu cultural urban**](https://adrvest.ro/wp-content/uploads/2022/04/Patrimoniu-cultural.pdf)

Alocare financiară: 23 milioane euro;

Valoare eligibilă proiect: Între 500.000 și 5.000.000 euro;

Beneficiari eligibili:

* Unități administrativ-teritoriale (UAT): municipii, orașe, județe;
* UAT în calitate de lider de proiect în parteneriat cu instituții
* publice, unităţi de cult, ONG-uri.

[**Infrastructuri culturale publice**](https://adrvest.ro/wp-content/uploads/2022/04/Infrastructuri-culturale.pdf)

Alocare financiară: 10,8 milioane euro;

Valoare eligibilă proiect: Între 1.000.000 și 5.000.000 euro;

Beneficiari eligibili:

* Unități administrativ-teritoriale: orașe;
* Parteneriate între unități administrativ-teritoriale din mediul urban și alți actori publici relevanți pentru proiect, inclusiv ONG-uri.

Observațiile, propunerile sau ideile despre cum ADR Vest poate valorifica turismul și cultura prin noul program, pot fi transmise în cadrul formularelor disponibile [**aici**](https://adrvest.ro/por-2021-2027/).

Potrivit anunțului oficial, instituția urmează să lanseze noi minighiduri.

Sursa: ADR Vest

\*

HG 807/2014: Sunt propuse mai multe domenii eligibile pentru investițiile mai mari de 1 milion de euro! O primă variantă a grilei de punctaj, în consultare publică

Ministerul Finanțelor a elaborat actul normativ necesar îndeplinirii măsurilor guvernamentale din cadrul Programului Sprijin pentru România și propune o serie de modificări schemei de ajutor de stat nr. 807/2014 dedicată stimulării investițiilor cu impact major în economie, potrivit unui comunicat oficial publicat astăzi, 12 aprilie 2022. Scopul modificărilor este de a eficientiza direcționarea fondurilor publice către sectoarele care vor genera proiecte de investiții majore.

Totodată, prin modificările propuse, investițiile mai mari de 1 milion euro vor fi direcționate către 92 domenii de activitate, precum: industria prelucrătoare, construcții, HORECA, informații și comunicații, sănătate și asistență socială. Nivelul de finanțare prin intermediul schemei de ajutor de stat se stabilește în funcție de mărimea proiectului de investiții și regiunea geografică.

Astfel, potrivit notei de fundamentare, principalele modificări constau în:

* introducerea unor sectoare eligibile care asigură orientarea resurselor financiare alocate schemei de ajutor de stat către sectoare de activitate care generează un efect multiplicator important în economie;
* analiza cererilor de acord pentru finanțare depuse, într-o ordine determinată pe baza unui punctaj stabilit în funcţie de anumite criterii care asigură atât atingerea obiectivului schemei cât şi încadrarea în bugetul anual alocat sau în bugetul total al schemei, după caz;
* modificarea duratei sesiunilor de depunere a cererilor de acord pentru finanţare la 30 zile lucrătoare, fapt care va da posibilitatea ca un număr cât mai mare de operatori economici să pregătească și să depună cererile de acord pentru finanțare;
* transformarea termenului în care Ministerul Finanțelor anunță deschiderea unei noi sesiuni de depunere a cererilor de acord pentru finanțare din zile calendaristice în zile lucrătoare fără a implica o modificare în sens real;
* precizarea faptului că nivelul maxim al ajutorului de stat se stabileşte corespunzător intensităţii maxime aprobate pentru întreprinderile mari, în vederea respectării condiției de complementaritate cu schemele finanțate din fonduri europene;
* modificarea termenului maxim de analiză la 120 zile lucrătoare atât pentru cererile de acord pentru finanţare cât şi pentru cererile de plată, în funcţie de numărul mare de cereri depuse şi de capacitatea administrativă a celor două servicii care analizează cererile respective;
* eliminarea definiţiei „arie desfăşurată” având în vedere că stabilirea valorii eligibile pentru cheltuielile cu construcţii nu se mai realizează în funcţie de aria desfăşurată a acestora;

Prin grila de punctaj propusă, sunt încurajate investițiile în zonele cele mai slab dezvoltate ale României. Durata sesiunilor de depunere a cererilor de acord pentru finanțare va fi de 30 zile lucrătoare, pentru a permite participarea unui număr cât mai mare de operatori economici, iar deschiderea sesiunilor de depunere va fi comunicată cu cel puțin 30 de zile lucrătoare înainte.

Proiectul de act normativ poate fi consultat [**aici**](https://www.fonduri-structurale.ro/descarca-document/38706).

Propunerile și sugestiile de modificare pot fi transmise la adresa [publicinfo@mfinante.gov.ro](mailto:publicinfo@mfinante.gov.ro)  în termen de 10 zile calendaristice de la lansarea în consultare publică, respectiv 12.04.2022.

Sursa: Ministerul Finanțelor

🏵🏵🏵

APELURI – Finanțări

Programul Național Apicol 2020-2022 a fost aprobat! Noi măsuri simplificate de accesare a finanțării

În Ședința Guvernului din 14 aprilie 2022, a fost adoptată Hotărârea prin care este aprobat Programul Naţional Apicol (PNA) pentru perioada 2020-2022, normele de aplicare și valoarea sprijinului financiar.

”Apicultura românească are un rol extrem de important în obținerea producțiilor din sectorul vegetal, iar produsele apicole românești sunt extrem de apreciate atât pe plan intern, cât și internațional. În urma dialogului cu reprezentanții apicultorilor, am simplificat condițiile de accesare a Programului Național Apicol pentru a le facilita accesul la fondurile disponibile. De asemenea, avem în vedere măsuri de sprijin pentru creșterea suprafețelor cultivate cu specii melifere, astfel încât apicultorii să  aibă la dispoziție mai multe suprafețe când merg cu albinele în pastoral.” a declarat ministrul Chesnoiu.

Cuantumul contribuției Uniunii Europene la Programul Apicol pentru România pentru anul apicol 2022 se menține la același nivel ca în anul 2021, respectiv 6.081.630 euro.

Prin actul normativ adoptat de Guvern, se actualizează valoarea în lei pentru anul 2022 și valoarea totală a sprijinului financiar. Astfel, se modifică valoarea totală a PNA de la 168.639.000 lei la 169.621.000 lei, din care contribuția Uniunii Europene este de 50%, respectiv 84.810.500 lei, precum și valoarea pentru anul 2022 de la 59.214.000 lei la 60.196.000 lei.

De asemenea, au fost efectuate o serie de modificări și completări la Programul Național Apicol menite să simplifice accesarea unor măsuri din program, astfel:

* au fost eliminate o serie de documente, respectiv copia actului care atestă autorizarea sanitară-veterinară pentru comercializare a furnizorilor de medicamente,  precum și documentul care confirmă notificarea produselor proteice solide;
* s-a introdus posibilitatea depunerii copiei manualului de utilizare/a instrucțiunilor de montare și întreținere a acestor mijloace, după caz, în locul copiei cărţii tehnice;
* s-au definit produsele care intră în componența  echipamentului de protecție, respectiv bluze/jachete apicole, pantaloni sau combinezoane apicole, mască apicolă si mănuși apicole, în vederea decontării corecte a acestora, ținând cont de faptul că au prețuri diferite la facturare;
* s-a modificat termenul de depunere a cererilor de intenție de la 31 mai la 30 aprilie;
* s-a definit categoria de „produse proteice solide”, respectiv produse proteice solide care se administrează ca atare, fără posibilitatea de a fi reconstituite,  pentru clarificări și o aplicare unitară;
* s-a reglementat faptul ca membrii formei asociative care sunt beneficiari ai serviciilor de consultanță, promovare și/sau perfecționare să nu fie furnizori de astfel de servicii în cadrul Programului, evitându-se astfel crearea de condiţii artificiale;
* s-a abrogat art. 22 din anexa nr.2 la HG nr.339/2020, care reglementa o excepție pentru anul 2022 cu privire la termenul limită de depunere a cererii de plată şi a documentelor justificative, astfel încât pentru anul 2022 termenul limită este 31 iulie 2022;
* se reglementează posibilitatea redistribuirii sumelor neutilizate în cadrul unei acțiuni către celelalte acțiuni;
* se reglementează sancțiunea de excludere de la plată pentru refuzul controlului la faţa locului la data comunicată, precum și pentru lipsa produselor pentru care s-a solicitat sprijin în cererea de plată.

Sursa: MADR

\*

Un nou apel a fost lansat în cadrul programului „SMEs Growth”, finanțat cu fonduri norvegiene!

Ieri, 13 aprilie 2022, a fost anunțată lansarea unui nou apel în România din cadrul programului „SMEs Growth”, finanțat prin Granturi Norvegiene și SEE.

**Apelul urmărește**stimularea sectorului românesc de afaceri: Dezvoltarea afacerilor companiilor recent înființate în domeniile: Inovație verde în industrie, TIC și Creștere albastră.

**Suma totală disponibilă** pentru finanțarea proiectelor din acest Apel este de 3,584,738 euro.

**Grantul minim și maxim pentru fiecare proiect**

* Suma minimă de asistență solicitată prin grant va fi de 10.000 euro.
* Cuantumul maxim al grantului solicitat va fi de 200.000 euro.

**Solicitanți și parteneri eligibili:**

Solicitanții:

* Trebuie să fi fost înființați și înregistrați de cel puțin 6 luni și să funcționeze de cel mult 4 ani la data termenului limită al acestui Apel
* Trebuie să funcționeze în una din cele trei arii de interes ale Programului (Inovare verde în industrie, Creștere albastră și TIC).

Solicitanții eligibili vor fi întreprinderi mici necotate pe o perioadă de până la patru ani de la data înregistrării lor, care nu au distribuit încă profit și care nu s-au format prin fuziune.

**Parteneri eligibili**: Orice entitate publică sau privată, comercială sau necomercială, și organizații nonguvernamentale înregistrate în Romania sau într-unul dintre Statele Donatoare (Islanda, Liechtenstein și Norvegia)

**Arii de asistență și activități eligibile:**

**Inovare verde în industrie** – Activități eligibile

* Dezvoltare și investiții în tehnologii ecologice inovative
* Dezvoltare de tehnologii, servicii și produse verzi
* Dezvoltare și implementare de “procese de producție mai verzi”

**Creștere albastră** – activități eligibile

* Dezvoltare și investiții în turismul costal și maritim
* Dezvoltare și investiții în biotehnologia albastră
* Dezvoltare și investiții în resursele miniere de pe fundul marin
* Elaborarea de soluții inovatoare referitoare la gunoiul și deșeurile marine
* Dezvoltarea de tehnologii inovatoare privitoare la furnizarea de apă, inclusiv desalinizare.

**TIC**– activități eligibile

* Dezvoltarea de soluții/procese/produse TIC
* Dezvoltarea de soluții/procese/produse folosind componente TIC

**Termenul limită de depunere** a proiectelor este 14 iulie 2022.

[***Descarcă***](https://www.fonduri-structurale.ro/descarca-document/38756) ghidul

Sursa: Innovation Norway

\*

4,65 milioane euro pentru îmbunătățirea accesului la finanțare pentru antreprenorii care își desfășoară activitatea în comunitățile de romi

Fondul European de Investiții a semnat un acord de garantare cu REDI Economic Development S.A., care va pune la dispoziție 4,65 milioane EUR pentru a îmbunătăți accesul la finanțare pentru antreprenorii care își desfășoară activitatea în comunitățile de romi din România, Bulgaria, Serbia și Macedonia de Nord.

Această inițiativă, susținută de Uniunea Europeană și prevăzută în Programul UE pentru ocuparea forței de muncă și inovare socială (EaSI), va avea un impact puternic asupra comunităților de romi, asigurând finanțare unui număr de peste 300 de întreprinderi mici și crearea a cel puțin 1.000 de locuri de muncă. Fondurile vor fi disponibile pentru microîntreprinderile active în comunitățile rome marginalizate, acestea putând contracta împrumuturi de până la 25.000 EUR.

Pe lângă sprijinul financiar, REDI le va oferi și asistență tehnică antreprenorilor, cu scopul de a sprijini informarea acestor comunități de romi și de a înțelege nevoile lor specifice de dezvoltare a întreprinderilor. Este primul instrument financiar al UE destinat în mod specific comunităților de romi, care va asigura oportunități de angajare favorabile incluziunii și dezvoltarea de produse și servicii financiare specifice pentru acest grup.

Sursa: Reprezentanța Comisiei Europene în România

\*

Primul apel din cadrul Programului Interreg Europe! ONG-urile, instituțiile publice și organismele de drept public pot aplica pentru finanțare

Săptămâna trecută a fost lansat primul apel din cadrul Programului Interreg Europe 2021-2027, astfel că instituțiile publice, organismele de drept public sau ONG-urile din România pot găsi finanțare în proiecte cu implementare de 4 ani pentru schimb de experiență, soluții & acțiuni pilot.

Programul este structurat în jurul unei singure priorități transversale, obiectivul specific Interreg „o mai bună guvernare a cooperării”. Aceasta înseamnă că **beneficiarii pot coopera pe orice subiect de relevanță comună**, în conformitate cu nevoile lor regionale, atâta timp cât acest lucru se încadrează în domeniul de aplicare al politicii de coeziune.

Domeniile prioritare sunt:

* **SMART**: cercetare-inovare, digitalizare, competitivitate și creare locuri de muncă pentru IMM-uri, specializare inteligentă, antreprenoriat, tranziție industrială
* **GREEN**: eficiență energetică, energie regenerabilă, sisteme inteligente de energie, schimbări climatice, prevenție riscuri, acces la apă, reciclare, biodiversitate
* **SOCIAL**: piața muncii, ocupare, economie socială, sănătate, cultură și turism pentru dezvoltare economică, incluziune socială, inovare socială, educație, comunități marginalizate, integrarea migranților
* **CONNECTED**: TEN-T, mobilitate națională, regională și locală
* **CITIZENS**: dezvoltare integrată teritorială, patrimoniu natural cultură, turism sustenabil, securitate
* **GOVERNANCE**: subiecte non-tematice (evaluarea și monitorizarea intervenției publice, achiziții publice, ajutor de stat, instrumente financiare, etc.)

Apelul are un buget total de **130 de milioane de euro** iar aplicațiile se pot depune până la data de **31 mai 2022**.

Pentru mai multe informații puteți consulta rubrica noastră de [**alte finanțări**](https://www.fonduri-structurale.ro/alte-finantari/586/interreg-europe-2021-2027-primul-apel-de-proiecte).

Sursa: Facebook Interreg România

🏵🏵🏵

Din actualitatea europeană

Jurnalism european: jurnaliștii aspiranți sunt invitați să își depună candidatura pentru un program de formare

Începând de astăzi, 11 aprilie, Comisia acceptă candidaturi pentru cea de-a șasea ediție a [programului Youth4Regions](http://www.youth4regions.eu/) dedicat studenților la jurnalism și tinerilor jurnaliști.

Cei 38 de câștigători ai concursului se vor reuni la Bruxelles, în perioada 8-14 octombrie, unde vor urma cursuri de formare, vor fi îndrumați de jurnaliști experimentați, vor lucra cu aceștia în sala de presă și vor vizita instituțiile europene și organizații de media.

Câștigătorii vor participa, de asemenea, la concursul pentru [premiul Megalizzi – Niedzielski pentru jurnaliștii aspiranți](https://ec.europa.eu/regional_policy/en/policy/communication/youth4regions/prize_mn)[Căutați traducerile disponibile pentru linkul precedentEN**•••**](javascript:void(0)), care va fi decernat la 11 octombrie. Formularul de înscriere și condițiile de participare sunt disponibile pe [pagina de internet a programului](http://www.youth4regions.eu/) până la 11 iulie 2022. [#Youth4Regions](https://twitter.com/search?q=%23Youth4Regions%20&src=typed_query&f=live) este un program al Comisiei Europene care îi ajută pe studenții la jurnalism și pe tinerii jurnaliști să descopere ce face UE în regiunea lor.

De la lansarea sa, în 2017, la program au participat peste 130 de persoane din întreaga Europă. Un sondaj realizat în rândul participanților la ediții precedente arată că 78 % dintre ei au considerat că printre beneficiile pe care programul le-a adus carierei lor se numără crearea de rețele și consilierea profesională. 93 % au considerat că programul i-a ajutat să înțeleagă mai bine UE și politica de coeziune.

\*

Ocuparea forței de muncă și inovarea socială: 4,65 milioane EUR pentru sprijinirea antreprenoriatului și a creării de locuri de muncă în comunitățile de romi

Fondul European de Investiții (FEI) a semnat un acord de garantare cu REDI Economic Development S.A. (REDI).

Fondul European de Investiții (FEI) a semnat un acord de garantare cu REDI Economic Development S.A. (REDI), care va pune la dispoziție 4,65 milioane EUR pentru a îmbunătăți accesul la finanțare pentru antreprenorii care își desfășoară activitatea în comunitățile de romi din România, Bulgaria, Serbia și Macedonia de Nord.

Această inițiativă, susținută de Uniunea Europeană și prevăzută în [Programul UE pentru ocuparea forței de muncă și inovare socială (EaSI)](https://ec.europa.eu/social/main.jsp?catId=1081&langId=en), va avea un impact puternic asupra comunităților de romi, asigurând finanțare unui număr de peste 300 de întreprinderi mici și crearea a cel puțin 1.000 de locuri de muncă. Fondurile vor fi disponibile pentru microîntreprinderile active în comunitățile rome marginalizate, acestea putând contracta împrumuturi de până la 25.000 EUR.

Pe lângă sprijinul financiar, REDI le va oferi și asistență tehnică antreprenorilor, cu scopul de a sprijini informarea acestor comunități de romi și de a înțelege nevoile lor specifice de dezvoltare a întreprinderilor. Este primul instrument financiar al UE destinat în mod specific comunităților de romi, care va asigura oportunități de angajare favorabile incluziunii și dezvoltarea de produse și servicii financiare specifice pentru acest grup.

Comisarul pentru locuri de muncă și drepturi sociale, Nicolas**Schmit**, a declarat: „UE este o uniune a egalității: aceasta promovează în mod activ incluziunea socială și economică a persoanelor marginalizate din societățile noastre. Al treilea principiu al Pilonului european al drepturilor sociale este dreptul la șanse egale, un element esențial al unei economii sociale de piață. Programul EaSI finanțat de UE va contribui la abordarea discriminării care persistă în Uniunea Europeană și le va permite antreprenorilor din comunitățile rome marginalizate să își îndeplinească ambițiile în materie de afaceri.”

Comunicatul de presă al FEI este disponibil [aici](https://www.eif.org/what_we_do/guarantees/news/2022/eif-unlocks-4-65-million-to-support-entrepreneurship-and-job-creation-in-roma-communities-under-the-easi-programme.htm).

Sursa: Reprezentanța în România a Comisiei Europene https://romania.representation.ec.europa.eu/stiri-evenimente-si-resurse-pentru-presa/stiri\_ro

🏵🏵🏵

#Ucraina

Bugetul UE pentru 2023: „finanțare semnificativă” necesară pentru abordarea consecințelor războiului din Ucraina

Rezoluția adoptată de Parlament la începutul săptămânii trecute solicită un buget orientat spre viitor, care să corespundă priorităților politice ale Uniunii de a asigura o uniune a sănătății mai puternică, de a realiza cu succes tranziția verde și cea digitală și de a promova o redresare echitabilă, favorabilă incluziunii, durabilă și rezilientă, inclusiv un sprijin sporit pentru întreprinderile mici și mijlocii.

Cu 463 de voturi pentru, 71 împotrivă și 97 abțineri, eurodeputații solicită investiții pentru promovarea statului de drept, a valorilor UE și a drepturilor fundamentale, precum și finanțare pentru a crea oportunități mai mari pentru toți, în special pentru tineri și pentru a asigura consolidarea rolului UE în domeniul politicii externe.

**Stimularea economiei UE, programe de sănătate și sprijinirea tinerilor**

Eurodeputații constată că, în pofida semnalelor încurajatoare privind continuarea creșterii în 2022, persistă incertitudini în ceea ce privește perspectivele economice, având în vedere factori precum perturbarea lanțului de aprovizionare, prețurile ridicate la energie, creșterea inflației și continuarea pandemiei de COVID-19, precum și consecințele invaziei Ucrainei. Prin urmare, bugetul UE pentru 2023 „va juca un rol important în consolidarea economiei Uniunii”.

Eurodeputații salută prioritatea acordată politicii UE în domeniul sănătății și solicită resurse suplimentare și un „accent pe tineret, valorificând impulsul dat de Anul european al tineretului 2022, cu acțiuni și politici concrete”.

**Reușita tranziției verzi**

Potrivit deputaților, punerea în aplicare a Pactului verde și realizarea neutralității climatice până în 2050, precum și obiectivul ambițios de reducere la zero a poluării vor „necesita investiții publice și private semnificative pentru a reduce decalajul în materie de investiții în tranziția verde și pentru a atinge obiectivele obligatorii ale Acordului de la Paris”. Rezoluția afirmă că, în acest context, „costul inacțiunii ar fi mult mai mare” și subliniază necesitatea unor „resurse ambițioase pentru a sprijini acțiunile în domeniul climei și al biodiversității, precum și protecția mediului”.

**Promovarea statului de drept, a valorilor UE, a drepturilor fundamentale și a aplicării acestora**

Pentru a asigura utilizarea adecvată a fondurilor UE și protejarea intereselor financiare ale Uniunii, Parlamentul insistă asupra faptului că mecanismul de condiționalitate privind statul de drept ar trebui aplicat „imediat și integral”. Preocupați de „deteriorarea semnificativă a statului de drept, a democrației și a drepturilor fundamentale (...) în unele state membre”, eurodeputații solicită, de asemenea, un „nivel ambițios de resurse” pentru programul „Cetățeni, egalitate, drepturi și valori” și pentru programul „Justiție”.

Raportorul Nicolae Șefănuță (Renew Europe, România) a declarat: „Războiul din Ucraina a schimbat perspectiva actuală, din ultimul an al pandemiei în primul an de război. Bugetul UE este constrâns de cadrul financiar pe șapte ani care îi stabilește limitele. Acest aspect ar trebui revizuit, astfel încât să existe programe solide la nivel european. UE trebuie să ofere sprijin financiar ambițios pentru a ajuta statele membre și țările care găzduiesc refugiați și pentru a  atenua consecințele războiului asupra energiei, agriculturii, economiei și securității. Acesta va fi rolul meu, de a mă asigura că UE va ajuta cetățenii și statele membre care au cea mai mare nevoie de ajutor.”

**Etapele următoare**

Comisia urmează să își prezinte propunerea pentru bugetul 2023 în iunie 2022, care va trebui să fie convenită între Consiliu și Parlament până la sfârșitul acestui an.

Sursa: Parlamentul European

🏵🏵🏵

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

De asemenea, aveţi la dispoziţie şi chestionarul de evaluare a Buletinului Informativ pe care îl puteţi descărca de pe pagina de internet a instituţiei, de la secţiunea „Buletin informativ”.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/